**Papildu informācija par projektu**

**“Loka maģistrāles pārbūve posmā no Kalnciema ceļa līdz Jelgavas pilsētas administratīvajai robežai”**

**Projekta mērķis**

Novērst transporta infrastruktūras pārrāvumu – šauro vietu un radīt alternatīvu maršrutu TEN-T tīkla tranzīta un kravas transportam Jelgavas pilsētā, pārbūvējot Loka maģistrāli visā tās posmā no Kalnciema ceļa līdz Jelgavas pilsētas administratīvajai robežai.

**Projekta ietvaros plānotās aktivitātes**

1. Loka maģistrāles pārbūve:
	1. Būvdarbi:
* Ceļa daļas pārbūve ~4,72 km garumā;
* 4 rotācijas apļu izbūve (krustojumā ar Bērzu c., Langervaldes ielu, Aviācijas ielu un Rubeņu c.);
* pārvada pār dzelzceļu pārbūve;
* gājēju un veloceliņu izbūve (veloceliņš 2,76 km, apvienotais veloceliņš ar gājēju celiņu 1,96 km posmā no Aviācijas ielas krustojuma līdz pilsētas robežai);
* autobusu pieturu pārbūve,
* lietus kanalizācijas tīklu un inženiertehnisko komunikāciju pārbūve (ūdensapgāde un kanalizācija, elektroapgāde, elektronisko sakaru tīkli);
* teritorijas labiekārtošana (23 kameru uzstādīšana, auto stāvlaukumu un stāvvietu izbūve - stāvlaukums 79 automašīnām pie Jelgavas 6.vsk., stāvlaukums 16 automašīnām pie Veselības takas un sāvvietas 133 automašīnām pie daudzdzīvokļu mājām).
	1. Būvuzraudzība;
	2. Autoruzraudzība.
1. Informatīvo un publicitātes pasākumu īstenošana.

**Plānotie rezultāti**

Projekta ietvaros veikta Loka maģistrāles, posmā no Kalnciema ceļa līdz Jelgavas pilsētas administratīvajai robežai, pārbūve 4,7 km garumā, uzlabojot esošā tranzīta un kravu transporta maršruta sasaisti ar TEN-T visaptverošā tīkla autotransporta infrastruktūru.

**Projekta budžets**

Projekta kopējās izmaksas ir 19 599 484,55 *euro*, no tām 12 004 303,00 *euro* irKohēzijas fonda finansējums, 564 527,03 *euro* ir valsts budžeta dotācija pašvaldībām un 7 030 654,52 *euro* ir Jelgavas pilsētas pašvaldības līdzfinansējums, t.sk. snieguma ietvara rezerves priekšfinansējums 791 643,00 *euro*.

**Plānotais projekta īstenošanas laiks**

2017.gada 1.decembris līdz 2020.gada 31.decembris.